Psalmus 20
Psalmus 20 (enumeratione Graeca psalmus 19 dictus) libri Psalmorum incipit superscriptione "Magistro chori. PSALMUS. David" (sic in Nova Vulgata) et verbis "Exaudiat te Dominus". Iohannes Calvinus, theologiae Christianae Reformationis fautor, sic argumentum psalmi descripsit: Communis Ecclesiae precatio pro Rege Israelis, ut ei Deus auxilium in discrimine ferat: et pro statu Regni, ut cum tueatur incolumem, quia publicam salutem in se continet. Cui adiungitur promissio, Deum regni istius, cuius author est, fore praesidem, ut perpetuae eius conservationi invigilet.